Dieppe (New Brunswick)

Dieppe is a Stod om Petitcodiac River mid 23.310 Eihwohna im Sidostn vo da kanadischn Provinz New Brunswick. Se hod a Fläch vo 54,11 Quadratkilometa und a Bevejkarungsdichtn vo 430,8 Eihwohna pro Quadratkilometa (Stond: 2011. 73,8 Prozent vo da Bevejkarung sprechn Franzesisch. Dieppe is Tei vo de Greater Moncton Area, de aa Moncton und Riverview umfossd. Obwoi friaha a Trabantnstod, is Dieppe heit de om schnejsdn woxnde Stod vo Kanada. Vui große und kloane Untanehmen hom se im Industriegebiet vo Dieppe niedaglossn, drunta Armour Transport, J. D. Irving und Master Packaging.

Uaspringli Léger Corner gnennd, hod Dieppe sein jezing Nam olässli seina Eahebung zua Kloastadt 1946 eahoidn zu Eahn vo de kanadischn Soidotn, de 1942 ba da Operazion Jubilee im franzesischn Dieppe gfoin woan.

2003 is Dieppe vo da kanadischn Regiarung offiziej vo da Kloastod zua Großstod eahom worn.

In Dieppe bfindd se aa: Champlain Place, as gressde Eihkaufszentrum in da Provinz, da Crystal Palace Amusement Park und da Greater Moncton International Airport, da gressde Flughofn vo da Provinz.

De Stod Dieppe gehd momentan on Ausbau vom neien Innenstod-Kean o, da aa a neie Stodhalle, oa neien Bauanmoakt und on neien Bürokomplex in da Champlain Street beinhoidd.

 Im Netz 
 Webseite der Stadtverwaltung Dieppe

 Beleg